b"\n_START_ARTICLE_\nGeorge Fochive\n_START_SECTION_\nAmat\xc3\xb8r\n_START_PARAGRAPH_\nFochive begyndte at spiller collegefodbold i 2010 hos Hawaii Pacific University. Her var han i to \xc3\xa5r, inden han skiftede til University of Connecticut. I 2011 og 2012 fik han kampe for Premier Development League-klubben Real Maryland Monarchs.\n_START_SECTION_\nUSA\n_START_PARAGRAPH_\nDen 21. januar 2014 blev George Fochive i MLS' SuperDraft, draftet i 3. runde af klubben Portland Timbers. 25. februar samme \xc3\xa5r skrev han kontrakt med klubben, hvorefter han blev udl\xc3\xa5nt til Sacramento Republic FC.\n_START_SECTION_\nViborg FF\n_START_PARAGRAPH_\nFochive var i januar 2016 til pr\xc3\xb8vetr\xc3\xa6ning hos den danske superligaklub Viborg FF i \xc3\xa9n uge, hvor han blandt andet deltog i en tr\xc3\xa6ningskamp mod Skive IK, med efterf\xc3\xb8lgende ros fra cheftr\xc3\xa6ner Johnny M\xc3\xb8lby. 2. februar valgte klubben s\xc3\xa5 at k\xc3\xb8be Fochive fri af kontrakten med Portland Timbers, og efterf\xc3\xb8lgende lave en aftale g\xc3\xa6ldende til 31. december 2018._NEWLINE_Han fik debut for klubben 5. marts 2016 p\xc3\xa5 udebane mod Hobro IK, da han blev indskiftet i det 76. minut hvor han afl\xc3\xb8ste Jeppe Gr\xc3\xb8nning. P\xc3\xa5 dette tidspunkt f\xc3\xb8rte Viborg kampen 6-0, som ogs\xc3\xa5 blev kampens resultat."